  Григорий Фомин Майя Бывальцева 0+ 28-тӥ куартолэзе Ижкарын Удмуртиысь йӧскалык огазеяськонъёс куспын шашкиен но кузь нардыен шудонъя ӵошатскон ортчоз. Турнирез азербайджанъёслэн «Достлуг» огазеяськонзы ортчытэ. Со сярысь элькунысь йӧскалык политикая министерстволэн пресс-службаез ивортӥз. Ӵошатсконэ лулчебертъя йӧскалык огазеяськонъёслэсь котькуд спорт амалъя кык муртлэсь командаоссэс ӧте. Оглом 130 пала адями люкаськоз шуыса чаклало. Куриськонъёсты 25-тӥ куартолэзёзь куто, соосты электрон почта пыр ddnodm@mail.ru адресъя лэзьыны луэ. Ужрад элькунын улӥсь пӧртэм выжы калыкъёслэсь кусыпъёссэс умой возён но юнматон, калык сямъёсты, йылолъёсты улӟытон, шашкиен но нардыен вашкала шудонъёсты утён но вӧлмытон вылысь радъяське. Тодэ вайытом, Удмуртиын лулчеберетъя йӧскалык огазеяськонъёс куспын шахматэн шудонъя, мини-футболъя ӵошатсконъёс орчтытъян сяме пыремын ни. Тегъёс: Удмуртия йӧслыкъёс ӵошатсконъёс Спорт Ижкар шашки йӧскалыкполитика  